CELEX: 32011R0026
Language: lt
Date: 2011-01-14 00:00:00
Title: 2011 m. sausio 14 d. Komisijos reglamentas (ES) Nr. 26/2011 dėl leidimo naudoti vitaminą E kaip visų rūšių gyvūnų pašarų priedą  Tekstas svarbus EEE

15.1.2011   
            
            
               LT
            
            
               Europos Sąjungos oficialusis leidinys
            
            
               L 11/18
            
         KOMISIJOS REGLAMENTAS (ES) Nr. 26/2011
   2011 m. sausio 14 d.
   dėl leidimo naudoti vitaminą E kaip visų rūšių gyvūnų pašarų priedą
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:
   
               (1)
            
            
               Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka. Minėto reglamento 10 straipsnyje nurodyta, kad reikia iš naujo įvertinti priedus, kuriuos leista naudoti remiantis Tarybos direktyva 70/524/EEB (2).
            
         
               (2)
            
            
               Vitaminą E, priklausantį vitaminų, provitaminų ir panašaus poveikio gerai apibrėžtos cheminės sandaros medžiagų funkcinei grupei, Direktyva 70/524/EEB leista naudoti neribotą laiką kaip visų rūšių gyvūnų pašarų priedą. Vėliau, vadovaujantis Reglamento (EB) Nr. 1831/2003 10 straipsnio 1 dalimi, šis priedas buvo įtrauktas į pašarų priedų registrą kaip esamas produktas.
            
         
               (3)
            
            
               Vadovaujantis Reglamento (EB) Nr. 1831/2003 10 straipsnio 2 dalimi kartu su to reglamento 7 straipsniu, buvo pateiktas prašymas iš naujo įvertinti vitaminą E kaip visų gyvūnų rūšių pašarų priedą ir priskirti jį priedų kategorijai „maistiniai priedai“. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį.
            
         
               (4)
            
            
               Europos maisto saugos tarnyba (toliau – Tarnyba) 2010 m. gegužės 25 d. priimtoje nuomonėje padarė išvadą, kad siūlomomis naudojimo sąlygomis vitaminas E nedaro nepageidaujamo poveikio gyvūnų sveikatai, žmonių sveikatai arba aplinkai (3). Be to, patvirtinama pašarų priedo pašaruose analizės metodo taikymo ataskaita, kurią pateikė Reglamentu (EB) Nr. 1831/2003 įsteigta Bendrijos etaloninė laboratorija.
            
         
               (5)
            
            
               Atlikus vitamino E vertinimą, nustatyta, kad Reglamento (EB) Nr. 1831/2003 5 straipsnyje numatytos leidimo išdavimo sąlygos yra įvykdytos. Taigi, kaip nurodyta šio reglamento priede, turėtų būti išduotas leidimas naudoti minėtą priedą.
            
         
               (6)
            
            
               Kadangi leidimo suteikimo sąlygų pakeitimai nėra susiję su sauga, tikslinga numatyti pereinamąjį laikotarpį turimoms premiksų ir pašarų mišinių atsargoms išnaudoti.
            
         
               (7)
            
            
               Šiame reglamente numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Priede nurodytą preparatą, priklausantį priedų kategorijai „maistiniai priedai“, leidžiama naudoti kaip gyvūnų pašarų priedą šio reglamento priede nustatytomis sąlygomis.
   2 straipsnis
   Pagal Direktyvą 70/524/EEB arba Reglamentą (EB) Nr. 1831/2003 paženklintus pašarus, kurių sudėtyje yra vitamino E, galima ir toliau tiekti rinkai bei naudoti, kol baigsis atsargos.
   3 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2011 m. sausio 14 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 268, 2003 10 18, p. 29.
   
      (2)  OL L 270, 1970 12 14, p. 1.
   
      (3)  EMST leidinys (2010 m.); 8(6):1635 (santrauka).
   
      PRIEDAS
      
                  Priedo identifikavimo numeris
               
               
                  Priedas
               
               
                  Cheminė formulė, aprašymas, analizės metodas
               
               
                  Gyvūno rūšis arba kategorija
               
               
                  Didžiausias amžius
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimo galiojimo terminas
               
            
                  
                     Pašarų papildai: vitaminai, provitaminai ir panašaus poveikio gerai apibrėžtos cheminės sandaros medžiagos.
                  
               
            
                  3a700
               
               
                  Vitaminas E/visų racematų alfa-tokoferilacetatas
               
               
                  
                               
                           
                           
                              
                                 Veiklioji medžiaga
                              
                              
                                           
                                       
                                       
                                          visų racematų alfa-tokoferilacetatas: C31H52O3
                                          
                                          CAS Nr.: 7695-91-2
                                       
                                    
                                           
                                       
                                       
                                          Grynumo kriterijai: visų racematų alfa-tokoferilacetatas > 93 %
                                       
                                    
                        
                               
                           
                           
                              
                                 Analizės metodai
                              
                              
                                          1.
                                       
                                       
                                          Vitaminui E (aliejaus pavidalo) pašarų prieduose nustatyti: Europos farmakopėja EP-0439.
                                       
                                    
                                          2.
                                       
                                       
                                          Vitaminui E (miltelių pavidalo) pašarų prieduose nustatyti: Europos farmakopėja EP-0439.
                                       
                                    
                                          3.
                                       
                                       
                                          Leidžiamo naudoti vitamino E kiekiui pašaruose nustatyti: Komisijos reglamentas (EB) Nr. 152/2009 (1).
                                       
                                    
                        
               
                  Visos gyvūnų rūšys
               
               
                  —
               
               
                  —
               
               
                  —
               
               
                  
                              1.
                           
                           
                              Jei etiketėje nurodytas vitamino E kiekis, kiekiui matuoti naudojami tokie matavimo vienetai:
                              
                                          —
                                       
                                       
                                          1 mg visų racematų alfa-tokoferilacetatas = 1 IU
                                       
                                    
                                          —
                                       
                                       
                                          1 mg RRR-alfa-tokoferolis = 1,49 IU
                                       
                                    
                                          —
                                       
                                       
                                          1 mg RRR-alfa-tokoferilacetatas = 1,36 IU
                                       
                                    
                        
                              2.
                           
                           
                              Vitaminas E taip pat gali būti naudojamas su geriamuoju vandeniu.
                           
                        
               
                  2021 m. vasario 4 d.
               
            
                  Vitaminas E/RRR-alfa-tokoferilacetatas
               
               
                  
                               
                           
                           
                              
                                 Veiklioji medžiaga
                              
                              
                                           
                                       
                                       
                                          RRR-alfa-tokoferilacetatas C31H52O3
                                          
                                          CAS Nr.: 58-95-7
                                       
                                    
                                           
                                       
                                       
                                          Grynumo kriterijai: RRR-alfa-tokoferilacetatas > 40 %
                                       
                                    
                        
                               
                           
                           
                              
                                 Analizės metodai
                              
                              
                                          1.
                                       
                                       
                                          Vitaminui E (aliejaus pavidalo) pašarų prieduose nustatyti: Europos farmakopėja EP-1257.
                                       
                                    
                                          2.
                                       
                                       
                                          Vitaminui E (miltelių pavidalo) pašarų prieduose nustatyti: Europos farmakopėja EP-1801.
                                       
                                    
                                          3.
                                       
                                       
                                          Leidžiamo naudoti vitamino E kiekiui pašaruose nustatyti: Komisijos reglamentu (EB) Nr. 152/2009.
                                       
                                    
                        
               
                   
               
               
                   
               
               
                   
               
               
                   
               
               
                   
               
               
                   
               
            
                  Vitaminas E/RRR-alfa tokoferolis
               
               
                  
                               
                           
                           
                              
                                 Veiklioji medžiaga
                              
                              
                                           
                                       
                                       
                                          RRR-alfa tokoferolis: C29H50O2
                                          
                                          CAS Nr.: 59-02-9
                                       
                                    
                                           
                                       
                                       
                                          Grynumo kriterijai: RRR-alfa-tokoferolis > 67 %
                                       
                                    
                        
                               
                           
                           
                              
                                 Analizės metodai
                              
                              
                                          1.
                                       
                                       
                                          Vitaminui E (aliejaus pavidalo) pašarų prieduose nustatyti: Europos farmakopėja EP-1256.
                                       
                                    
                                          2.
                                       
                                       
                                          Vitaminui E (miltelių pavidalo) pašarų prieduose nustatyti: Europos farmakopėja EP-1801.
                                       
                                    
                                          3.
                                       
                                       
                                          Leidžiamo naudoti vitamino E kiekiui pašaruose nustatyti: Komisijos reglamentu (EB) Nr. 152/2009.
                                       
                                    
                        
               
                   
               
               
                   
               
               
                   
               
               
                   
               
               
                   
               
               
                   
               
            
         (1)  OL L 54, 2009 2 26, p. 1.